Tervetuloa Isännän pöydässä ohjelmaan.
Olen Martti Ojares ja vieraanani on Joni Blomerus. - Kiitoksia.
Tulihan nimi oikein sanottua. - Aivan oikein.
Tervetuloa. Sinä tulet Karjalohjalta -
mutta et ole siellä kovin pitkään asunut.
Missä olet syntynyt ja miten maailmaan kasvanut?
Olen ihan helsinkiläinen.
Olen nauttinut koko lapsuuden helsinkiläisyydestä.
Sain sitten asua Lohjalla muutaman vuoden hevostilalla. - Aha.
Nauttien maalaiselämästä. Nyt olen sitten päässyt takaisin -
maalaiselämään kiinni ja nautin suunnattomasti.
Millainen nuoruus sinulla oli ja olivatko uskoasiat siinä mukana?
Minulla on ollut hyvä nuoruus.
Olen saanut hyvän kasvatuksen ja uskonelämä on ollut mukana.
Uskonelämään olen päässyt tutustumaan ihan nuoresta lähtien.
Oliko sinulla kuitenkin sellainen vaihe, jolloin olit vähän kauempana ja -
sitten taas löysit Herran. - Joo, jouduin vähän maailman teille.
Vähän ikävämpään maailmaan.
Se on ollut aika raskasta polkua nuorempana.
Joo. - Nuoruuden uhma ja sellainen pääsi niin raskaasti päälle.
Tietyt elämän pettymykset, -
jotka johtivat päihteisiin ja väkivaltaan.
Olin kyllä kova. - Ajattelinkin kysyä olivatko päihteet kuvassa mukana?
Ikävä kyllä niihin aikanaan sortui. - Tulivatko huumeetkin?
Huumeita ja alkoholia. Porukan mukana mentiin kovasti.
Olitko jo jossain määrin -
ajatellut elämästäsi, että tässäkö se nyt oli?
Useasti tuli ajateltua jo nuorempana, että ei elämä voi olla tällaista.
Tämä on liikaa, koska ei oltu kasvatettu tämän kaltaiseen elämään.
Se oli minulle vierasta. Jotenkin se sitoi minut niin syvälle.
Jälkikäteen on oppinut ymmärtämään miten se on ollut vihollisen työtä.
Pikkuhiljaa sitonut sellaisilla kahleilla, -
että ei enää tahtonut päästä irti millään.
Eikö tämä olekin monen nuoren ongelma tänä päivänä?
Kahleet ovat tiukasti kiinni.
Kahleet ovat liian tiukasti nuorilla tänä päivänä kiinni.
Tämä on oikein hälyttävä ongelma tämän päivän maailmassa. - Joo.
Kun kotona ei kuule, niin kuin sinä kuulit, evankeliumia Jeesuksesta, -
mutta nyt kun ehkä pari kolme sukupolvea eivät enää -
ole vieneet eteenpäin seuraavalle sukupolvelle.
Tämä on ikävä tapahtumaketju, mikä on vuosien aikana tapahtunut.
Elämässäni oli siunaus, että sain hengellisen ja hyvän kasvatuksen, -
joka auttoi irtaantumaan Jumalan kohdatessa.
Tänä päivänä olen huomannut nuoriso- ja lapsityössä, -
että lapset ja nuoret ovat liian yksin. - Aivan.
Sinulle tapahtui 20-vuotiaana selvä pysähdyspaikka ja T-risteys.
Joo. Kävelin kadulla, oli pahoja menossa tekemään, -
ja ajattelin käydä viimeisen kerran kotona.
Yhtäkkiä niin kuin joku olisi huutanut mahdottoman lujaa korvan juureen -
"Eikö nyt sinä tulet uskoon."
Katsoin ympärille, että missä mennään? Kuka huutaa?
Katu oli aivan tyhjä, missään ei näkynyt ketään.
Ymmärsin hengelliseltä pohjalta, mitä olin kotona nähnyt, -
että nyt Jumala kutsuu minua.
Lähdin kävelemään kotiin. Tiesin, että isä on uskossa.
Pyydän isää siunaamaan minut. Myöhemmin sain tietää, -
että sinä päivänä talossa ei ollut ketään kotona.
Kaveri sattui ajamaan vastaan ja kysyi mihin olet menossa?
Vastasin pikaisesti, että kokouksiin. Haluan uskoon.
Hän sanoi, että juuri alkaa ja olen menossa, hyppää kyytiin.
Jos tätä ei olisi tapahtunut, en tiedä mitä olisi saattanut tapahtua.
Sillä ei ollut isä kotona siunaamassa eikä ketään. Jumala järjesti asiat näin.
Jos olisi tullut huumekaveri ja sanonut, että mennäänkö ottamaan, -
elämäsi olisi mennyt ...
Olisi voinut lähteä toiseen suuntaan. Se oli ratkaiseva hetki elämässä.
Mitä tapahtui tämän illan jälkeen? - Elämä muuttui kokonaan.
Menin kokouksiin. Odotin tiukasti, että koska sanotaan -
että tulkaa eteen kuka haluaa uskoon?
Sitten ryntäsin heti ensimmäisenä eteen kaikkien ylitse nopeasti.
Minulta jäi kaikki saman tien siihen hetkeen.
Se rakkaus ja anteeksianto minkä sain kokea Jumalan maailmasta.
Minulta jäi tupakat, päihteet, väkivalta ja kaikki saman tien.
Ei ollut vieroitusoireita. - Ei minkäännäköisiä oireita.
Mitä sinä ajattelit, kun näin äkkiä tapahtuu tällainen muutos?
Tiesin, että Jumala voi tehdä tällaisia asioita. - Joo.
Otin ja nautin siitä mitä Jumala teki. - Joo.
Se oli muutos sinun arkipäiviisi. - Se muutti arkipäiviä niin, -
että en tehnyt muuta kuin rukoilin ja luin Raamattua. - Joo.
Millä tavalla sitten Raamattu alkoi avautumaan sinulle?
Tämä on jännä juttu. Rukoilin monena päivänä, että -
avaa Pyhässä Hengessä Isä tätä sinun Sanaasi.
Luin ja luin, muutaman kerran Raamatun läpi heti alkuun.
Yhtäkkiä Sana alkoi avautumaan.
Kun huomasin sen avautuvan aivan ihmeellisellä tavalla niin ahmimalla -
ahmin kirjaa valtavat määrät. Loppu- jen lopuksi tulin siihen pisteeseen, -
että katsoin taivaaseen ja sanoin: -
"Rakas Jumala, tätä tulee nyt niin paljon -
etten pysty kaikkea käsittelemään. Olet nyt ollut minulle niin hyvä.
Anna minä käsittelen tätä, anna hetki aikaa."
Tuliko jotain sellaisia Raamatun kohtia, -
jotka jäivät mieleen alkutilanteessa, ja alkoivat avautumaan?
Siitä lähtien ja vielä tänäänkin on ohjenuorana Joos. 1:9.
"Ole rohkea, ole aivan rohkea, älä arkana pälyile, -
minä kuljen sinun kanssasi päiväsi jokaiseen asti. " - Aamen.
Miten arkipäivä lähti muuttumaan muuta kuin Raamatun lukemisella?
Jotain muutakin siinä varmaan lähti tapahtumaan.
Kummallisesti meitä alkoi olla nuoria uskossa enemmänkin.
Huomasin heti alussa, että Jumalalla oli mulle jotakin käyttöä.
Jumala halusi minulta jotakin. En täysin kaikkea ymmärtänyt, -
kuten miten todellisuudessa palvellaan Jumalaa jne.
Sain olla nuorten kanssa yhdessä mukana paljon rukoilemassa.
Monilta osin automaattisesti, kun on puhelias -
niin puhumassa ja juttelemassa.
Näimme paljon ihmeitä, joita Jumala teki siihen aikaan.
Oli herätystä nuorten parissa. Ihmiset lopettivat tupakanpolton, -
kuka päihteitten käytön, kun rukoi- limme porukkana kaikkien puolesta.
Kuljettiin yhdessä. - Missä seurakunnassa olit?
Menin Saalemiin. Heti kun tulin uskoon, halusin nopeasti kasteelle.
Olisinko ollut 2 kk uskossa, kun pääsin kasteelle Saalemiin.
Koin sen hirveän tärkeänä lähteä seuraamaan täysillä Jumalaa.
Oliko sinulla kavereita, kun lähdit julistamaan kadulle -
tai muualle vai liikuitko yksin?
Kyllä meitä oli kavereita. Usein kiva porukka.
Muistan tapauksen, kun oli isot jäähallikokoukset.
Menimme porukoitten kanssa soittelemaan ja laulelemaan.
Eri ryhmiä ympäri Helsingin katuja. Sitten tuli laitapuolen kulkija.
Sain evankelioida tätä kulkijaa ja hän tuli uskoon.
Rukoilimme ja avasin silmät yhdessä vaiheessa rukoillessa.
Tämä kaveri katsoi minua täysin avonaisin silmin suoraan, -
että olenko tosissani siinä mitä rukoilen, mitä tässä tapahtuu?
Ymmärsin sen -
ja seuraavana päivänä istuin jäähallin yläparvella.
Näin kun tämä laitapuolen kulkija tulee kokouksiin.
Hän oli kerännyt muita vielä huonom- massa tilassa olevia mukaansa.
Seurasin kun hän syötti ja juotti, is- tutti evankeliumin kuuloon, piti huolta.
Jumala voi tehdä ihmeellisiä asioita ja muuttaa koko elämän kertaheitolla.
Oletko havainnut tai saatko kadulla liikkuessasi -
tiedon sanan, kehotuksen, että -
rukoile nyt tuon puolesta tai jotain tällaista?
Kiitos Jumalalle, minulla on tiedon- ja viisauden sanat. - Joo.
Kehotankin monesti ihmisiä suuntautumaan -
oikeaan suuntaan hengellisesti nähden.
Näetkö siinä Jumalan ihmeellisen huolenpidon näistä ihmisistä, -
miten Jumala johdattaa joitakin ihmisiä ihan erikoisiakin teitä?
Jumalan johdatus on oikeasti jännä juttu. Se on niin ihmeellistä.
Jokin aika sitten vahingossa kaupassa törmäsin erääseen seurakuntalaiseen.
Hän oli hädissään, että vaimoa pisti kyy pihatöissä.
Vaimo on vähän allerginen tälle ja voi huonosti.
Hän tuli kyypakkausta hakemaan -
ja varmaan joutuu lähteä viemään vaimoa lääkäriin.
Siinä nopeasti kuitenkin rukoiltiin. Koin niin ja -
veli koki samalla lailla, että rukoillaan. Ehkä Jumala tekee jotain.
Rukoiltiin ja nuhdeltiin myrkytystä.
Hän ilmoittikin seurakunnassa, että hän meni kotiin.
Vaimo on siellä täysissä voimassa puutarhaa tonkimassa.
Kyypakkauksia ei tarvinnut eikä mitään.
Jumala toimii ihmeellisellä tavalla. Johdatus on selkeää. - Joo.
Olit nuorisotyössä Minttukirkossa vai missä? - Olin Pakkalassa.
Minttukirkolla aloin vetämään, johon siunattiin Saalemiin muuttaessa.
Vedin soolotyötä Pakkalassa. - Joo.
Sitä ennen huomasin, että Pakkalassa ei kukaan tehnyt -
nuorten ja lasten kanssa mitään.
Kaupungilla ja kirkolla ei ollut varoja ja tarkoitusta lähteä tekemään.
Paikallinen asukasyhdistys antoi mandaatin ja sain alkaa tekemään.
Päivät kävelin pitkin katuja, keräsin nuoria. Pidin kaikennäköisiä kerhoja.
Jumala huolehti työstä. Nyt kaupunki, kirkot ja seurakunta ovat mukana.
Jumala on ollut hyvä. - Työ on menestynyt.
Työ on menestynyt, kiitos Jumalalle. - Samassa yhteydessä Pakkalassa -
avautuivat myös Israel asiat. - Joo.
Sain alkaa Harri Krögerin oppipojaksi.
Koin sen siten, että sain olla oppipoikana.
Nuorelle mustalaiskaverille se on ollut lottopotti päästä tällaisen -
Jumalan palvelijan laukunkantajaksi.
Harri opetti minulle mitä on, kun Jumalaa oikeasti palvellaan.
Pitää olla sinnikästä ja periksi antamatonta.
Kun jotakin tehdään, tuntui hyvältä tai pahalta, niin asiat tehdään -
ja Jumalaa palvellaan. Pidetään itsensä siinä tilanteessa, -
Jumalaan nähden, että pystyy palvelemaan.
Miten Israelin merkitys tänä päivänä?
On ollut vähän kahdenlaista ilmaa, -
että onko Israel muutakin kuin tavallinen valtio?
Israelhan on Jumalan kansaa.
Jokaisen olisi hyvä ymmärtää ja hyväksyä, että se on -
Jumalan valittu kansa. - Joo.
Monessa suhteessa se on näyttänyt esimerkkiä Jumalan maailmasta.
Kuinka elämä toimii. - Kyllä.
Raamatun mukaan Israel on näyttänyt esimerkkiä, -
kun tehdään oikein tai väärin niin millaista se on?
Israelin kansa on joutunut nämä kaikki asiat vaelluksensa aikana kokemaan.
Aivan. - Jumala on valinnut sen Messiaan kansaksi.
Tulevaisuudessa Jumala pelastaa Israelin kansan.
Olet nyt mennyt sinne maaseudulle.
Vihtiin aluksi ja Karjalohjalle. Miten sinä päädyit Vihtiin?
Se oli jännä tilanne sinänsä.
Ensimmäisen kerran kun kävin niin koin lämpöä siinä seurakunnassa.
Asuin silloin vielä Pakkalassa.
Tiettyjen tilanteitten kautta aloin enemmän käymään -
Vihdin seurakunnassa. Sain asunnon Karjalohjalta, -
joka oli taivaallinen siunaus ja Jumalan tarkoitus elämälleni.
Sitä kautta jäin Vihdin Vapaaseurakuntaan.
Joo. - Olen saanut kokea todellista Jumalan läsnäoloa ja siunausta -
muuton ja seurakunnan vaihdon aikana.
Puhuit Vihdin Vapaaseurakunnan pastorista hyvin kauniisti minulle.
Timo Kulta, Vihdin Vapaaseurakunnan pastori, -
on yksi parhaimpia miehiä, mitä voin sanoa.
En osaa niin hyviä sanoja sanoa, koska hänen näkökykynsä -
hengen maailmaan on jotain aivan ainutlaatuista.
En ole nähnyt elämässäni sen kaltaista ihmistä.
Pystyn luottamaan 100 %, kun hän sanoo, että asia on näin.
Asiat todella ovat hengen maailmassa näin.
Tämäkö oli syy, että asut Karjalohjalla.
Teille tuli ajatus, että sinne istutetaan tällainen... -
mitä nimeä käytätte siitä, alaosasto vai mikä?
Se on Vihdin Vapaaseurakunnan yhteiskristillinen solu, -
jota vedämme Karjalohjalla.
Katsotaan, jos Herra suo, että jonain päivänä seurakuntakin tulee pystyyn.
Se on Jumalan asia. Teemme vain työn, minkä Herra meille siellä antaa.
Rukoilemme, pidämme musiikkia ja Sanaa yllä.
Teemme töitä sen mukaan mitä Herra meille työksi antaa.
Millainen hengellisesti Karjalohja on, jos ajattelet käymiäsi paikkoja?
Aika kivinen pelto kieltämättä.
Aluksi varoitettiin ja sanottiin, että -
tulet huomaamaan, kuinka kova maasto ja kivistä peltoa se on.
Mutta henkilökohtaiset löytämäni suhteet Karjalohjalta -
niin täytyy sanoa, että mahdottoman hienoja ihmisiä.
Meidät on otettu niin hyvin vastaan, että Jumalaa täytyy kiittää.
Ei parempaa asuinpaikka voi tällä hetkellä olla kuin Karjalohja.
Eikö se ole yksi vastaus, että Jumala on istuttanut teidät sinne.
Se on juuri sitä, vastaus Jumalan maailmasta.
Jumala haluaa antaa meille hyvää.
Koen sen osoituksena Jumalan rakkaudesta.
Millaisia työmuotoja, -viittasitkin siihen, mutta vielä tarkemmin,-
millaisia työmuotoja Karjalohjalla on?
Meillä on jonkin verran evankeliumin työtä.
Hyvin paljon ihmisten kanssa kanssakäymistä.
Ystäväevankeliointia ja kokousten pitämistä.
Yleensäkin ollaan arjessa ihmisten kanssa läsnä.
Toritapahtumissa ja pyritään olemaan kaikenlaisissa tilanteissa.
Jumala käyttää sitä kautta. - Oletko saanut olla -
Jumalan palvelijana tilanteessa, jossa sairas on tullut terveeksi?
Olen saanut, kiitos Jumalalle, nähdä tämän kaltaisia asioita.
Seurakunnassamme on ihmisiä, joilla on ollut kovasti kiputiloja.
Muutamissa kohdin olemme saaneet tämän kaltaisia viestejä, -
että kiputilat ovat hävinneet. Ihmiset ovat saaneet helpotusta elämäänsä.
Olen pannut merkille, että sisäinen maailma, sisäiset kiputilat, -
ongelmat, joita ihmiset käyvät läpi, -
Jumala on tarttunut niihin voimallisella kädellä.
Se on niin selkeätä, että tuntee ja näkee joka kerta -
kun menee seurakuntaan, kuinka ihmiset voivat hyvin.
Se on Jumalan iso luottamuksen ja rakkauden osoitus ihmisille.
Sisäinen maailma tervehtyy.
Kun sinua katsoo, ajattelee, ettei sinulla ole henkilökohtaisesti -
mitään sairauksia tai muuta.
Kuitenkin kerroit, että on aika laillakin.
Olen 10 vuotta sairastanut vakavaa munuaissairautta.
Käyn 3 kertaa viikossa dialyysissä.
Elän kipujen kanssa.
Joskus vähän naurahtaen sanonkin, että sitä on kipujen mies. - Aivan.
Sen olen pannut merkille, että joka kerta, -
kun nousen palvelemaan Jumalaa, niin tuntuu, että voimavarat kasvavat -
siinä määrin, että kivut häviävät ja voimat eivät lopu.
Sairaus on muuten, että voimavaroja ei ole ja kivut ovat valtavat.
Jumala on ihmeellinen ja siunaa omituisella tavalla.
Ei tahdo käsittää sitä maailmaa. - Tuli mieleen kysyä siksi, -
että katsojat voivat huokailla Herran puoleen, -
rukoilla, että Jumala tekee täydellisesti terveeksi.
Työmiehiä tarvitaan aika paljon.
Sato on kypsää ja palavista Herran palvelijoista on kova puute.
Muistan tässä kun puhut tällaisen näyn minkä kerran näin.
Oli valtavan isot viljapellot.
Todella isoja puimureita kulki ympäri peltoa ja keräsi viljaa.
Katselin pellon vierestä, kun puimurit menivät.
Puimureitten perässä tuli miehiä ja naisia pienet sirpit kädessään.
Se mitä puimureilta jäi -
niin sirppimiehet ja -naiset keräsivät vielä nekin kaikki sieltä pois.
Kysyin Jumalalta, Jeesus oli vieressä, että mitä tämä tarkoittaa?
Se tarkoittaa niitä miehiä ja naisia, jotka keräävät suurta viljaa -
mutta se ei riitä. On miehiä ja naisia, jotka Hän on ostanut, -
jotka keräävät vielä nekin pois, mitkä muilta jäivät tähteeksi. - Aivan.
Ettei yksikään, joka uskoo hukkuisi. - Aivan. Tarkoittaako mielestäsi, -
että herätys saattaa olla lähellä ja vilja on jo kypsää? Miten ajattelet?
Herätys on niin lähellä. Koemme sen niin kovasti Vihdissä.
Uskon, että jos koemme sitä Vihdissä, sitä täytyy olla muuallakin.
Sen tuntee oikein.
Minulla esimerkiksi seurakunnassa on pöntön takana pieni roskakori -
minkä otan kokousten jälkeen esiin. Odotan hetkeä, että ihmiset alkavat -
tuomaan huumeitansa, tupakoitansa, sytkäreitänsä.
Ihmiset haluavat tehdä täydellistä parannusta.
Kiinnittäytyä ristin puuhun täydellä sydämellä.
Oletko tavannut niitä ihmisiä, jotka jäivät alkoholi- ja huumemaailmaan, -
kun vapauduit ja lähdit eri suuntaan?
Oletko nähnyt ja kertonut mitä Jeesus on tehnyt elämässäsi?
Olen tavannut ja he ovat toisinaan olleet uskossakin.
Niitäkin, jotka ovat uskossa siitä lähtien, päässeet irti.
Ei ole montaakaan päivää, kun yksi kavereista sanoi, -
että anna ihmeessä seurakuntanne osoite. Hän haluaa tulla sinne.
"Jospa ihmeet tapahtuisivat hänellekin."
Ihmisillä on kuitenkin kaipuu. Vihollinen yrittää pitää -
ihmisiä kahleissa mutta Jeesuksen nimessä eletään niitä hetkiä, aikoja, -
että Jumala tulee ja katkaisee kahleet Jeesuksen nimessä.
Ne murtuvat kokonaan. - Aivan.
Lohjalla on kristillinen kahvila, jota pitää -
Susanna Ahonen ja hänen ystävänsä.
Kuulin, että siellä 1 1/2 vuoden aikana on tullut 100 nuorta uskoon.
Lohja ja Karjalohja ovat nykyään samaa kuntaa kuntaliitoksen kautta.
Sama vyöry saattaa tulla Karjalohjalle. - Odotan tätä vyöryä juuri.
Odotan, että se ilmestyy Karjalohjalle.
Niitten alueitten puolesta on paljon rukoiltu, pehmitetty.
Ihmiset nyt jo kadulla ja kaupassa kohdatessa -
puhuvat uskonasioista, pyytävät muistamaan omaisiaan rukouksessa.
Välillä kun tulen taksilla, -
on useinkin tapahtunut, kun tulen sairaalasta kotiin.
Kerrankin eräs rouva alkoi kesken kaiken itkemään kotiin kuljettaessa.
Sanoi, että on käynyt näin ja näin, voisitko rukoilla.
Hän tietää, että olet uskovainen. "Voisitko rukoilla lasten puolesta."
On tällaista. - Usein tapaa ihmisiä, -
jotka eivät tahdo löytää kenelle soittaa, kun on kova hätä.
Jotka ovat valmiita rukoilemaan.
Siinä mielessä esim. TV7:n esirukous- ohjelmiin tulee niin paljon pyyntöjä.
Tämä osoittaa, että Suomessa on paljon hätää. - Aamen. Se on näin.
Mutta on hyvä, että on hätää. Hätä vetää ihmisiä Jumalan puoleen.
Kyllä. - Meillä kävi siunaus Karjalohjalle muuttaessa.
Länsi-Uusimaa tuli tekemään jutun meistä. Saimme haastattelussa -
tuoda julki sen, että olemme Jumalan lähettiläinä tässä pitäjässä.
Koemme kuinka Jumala on rakkau- dellaan tuonut meidät Karjalohjalle.
Aivan. - Lehti on Lohjan ja Karjaan alueille levinnyt -
ja meidät tunnetaan kaupoissa, pikkupaikoissa ja kaikissa.
Siksi ihmiset monesti nykäisevät. "Tiedämme, että olet uskossa.
Voisitko auttaa ja rukoilla." - Te aloititte vasta tänä vuonna työn.
Tänä vuonna vasta aloitettiin. Sanotaan, että onhan se kovaa. - Joo.
Siunaukset ovat jo nyt nähtävissä.
Kuule Joni, nyt on viimeiset 2 minuutta lähtenyt liikenteeseen.
Pyydän, että rukoilet ja kerrot mitä Pyhä Henki antaa. Ole hyvä.
Rakkaat ihmiset risti on todellinen. Tarttukaa kokonaisella sydämellä, -
ruumiin ja sielun voimalla ristin puuhun kiinni kaksin käsin.
Älkää päästäkö irti. Jumala haluaa kohdata tänä päivänä.
Olemme siinä ajassa, jolloin Jumalan maailma tulee todelliseksi kaikille.
Ihmisiä alkaa paranemaan, vapautuvat siteistä ja kahleista.
Jumalan maailma tulee niin koske- teltavaksi ettei kannata pitää mitään -
mikä olisi esteenä Jumalan ja ihmisen välillä.
Jeesus ei turhaan vuodattanut vertansa.
Vihollisen valta on viety Golgatan keskimmäisellä ristillä.
Veri on vuotanut, Jumalan Pojan veri, -
sinun tähtesi rakas kuulija vuotanut.
Herra siunatkoon sinua, olkoon armollinen jokaisena päivänä.
Mene seurakuntaan, anna elämäsi Jumalalle, käy kasteella, -
liity seurakuntaan. Etsi seurakunta, jonka koet turvapaikaksi, -
jossa voit kasvaa turvallisesti rakastavassa ympäristössä.
Anna mahdollisuus Jumalalle. Mikään muu elämässä ei ole niin tärkeätä -
kuin se, että annat elämäsi elävän Jumalan haltuun.
Kiitos Joni tästä vajaasta puolesta tunnista, -
mitä olet ollut jakamassa kanssani.
Kyllä me varmasti, -sinä, minä ja kaikki, jotka Herraa odotamme -
toivomme, että herätys tulisi pian. - Aamen.
Se olisi voimallinen, kulkisi Suomen yli aina Eurooppaan asti.
Kiitos ja siunausta sinulle. - Kiitos. Siunausta myös teille.
Olet juuri katsonut Isännän Pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvällä pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola